Diari Oficial de la Generalitat Valenciana


Sumari del DOGV 6516, del 09-05-2011 (2011/5009)

RESOLUCIÓ de 10 de març de 2011, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es convoca un concurs per a la concessió d'ajudes a la creació de guions de llargmetratges cinematogràfics durant l'any 2011.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6516

Data del DOGV
:   09-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/5009


Data del document
:   10-03-2011

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de març de 2011, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es convoca un concurs per a la concessió d'ajudes a la creació de guions de llargmetratges cinematogràfics durant l'any 2011. [2011/5009]
A fi d'ampliar les àrees d'actuació i suport al sector audiovisual valencià, l'Institut Valencià de l'Audiovisual i de la Cinematografia Ricardo Muñoz Suay (IVAC) considera necessari estimular l'escriptura de guions de llargmetratges cinematogràfics concedint ajudes econòmiques que incentiven esta activitat, d'acord amb l'article 49 de la Llei Orgànica 1/2006, de 10 d'abril, de reforma de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana, i amb la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176 del 31 de desembre de 2009). Fent ús de les atribucions que em conferix la Llei 5/1998, de 18 de juny, de creació de l'Institut Valencià de l'Audiovisual i de la Cinematografia Ricardo Muñoz Suay, modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat (DOCV 5922, de 29 de desembre de 2008) i per la Llei 12/2009, de 23 de desembre, de Mesures Fiscals, de Gestió Administrativa i Financera, i d'Organització de la Generalitat (DOCV núm. 6175, de 30 de desembre de 2009), i ajustant-se a la Llei 38/2003, de 17 de novembre, General de Subvencions, i al Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions, resolc:
Primer
Convocar un concurs per a la concessió d'ajudes a la creació de guions de llargmetratges cinematogràfics durant l'any 2011, i aprovar les bases i els annexos pels quals es regixen estes ajudes.
Segon
L'import de les ajudes que s'han de concedir per a esta finalitat, la quantitat global del qual és de 60.000 euros, que podrà ser ampliada durant l'exercici de 2011, s'ha de pagar a càrrec de la línia SE000054 del capítol IV dels pressupostos de l'Institut Valencià de l'Audiovisual i de la Cinematografia Ricardo Muñoz Suay per a l'any 2011.
DISPOSICIÓ ADDICIONAL
Única
La present convocatòria d'ajudes no necessita ser notificada a la Comissió Europea, ja que no complix tots els requisits de l'article 107.1 del Tractat de la CE, perquè les ajudes s'acullen al règim de minimis i pel seu import no suposen un falsejament de la competència que afecte els intercanvis comercials entre estats membres. Esta resolució no pot aplicar-se a les empreses que operen en els sectors determinats en el punt 1 de l'article 1 del Reglament 1998/2005 de la Comissió, de 15 de desembre de 2006. L'ajuda total concedida a qualsevol empresa per este concepte de minimis no podrà excedir els 200.000 euros en un període de tres exercicis fiscals. El centre gestor ha de comprovar que no se supera el límit mencionat en l'apartat anterior.
DISPOSICIÓ FINAL
Única
La present resolució serà efectiva a partir de l'endemà de la publicació en el Diari Oficial de la Comunitat Valenciana.
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'ha d'interposar davant del president de l'Institut Valencià de l'Audiovisual i de la Cinematografia en el termini d'un mes a comptar des de l'endemà de la publicació de la present resolució.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació de la present resolució.
València, 10 de març de 2011.- La presidenta de l'Institut Valencià de l'Audiovisual i de la Cinematografia Ricardo Muñoz Suay: Trinidad María Miró Mira.
ANNEX I
Bases per a l'adjudicació d'ajudes a la creació de guions
de llargmetratges cinematogràfics durant l'any 2011
1. Objecte i característiques
1.1 Estes ajudes tenen com a objecte donar suport a la realització de guions de llargmetratges cinematogràfics de ficció durant l'any 2011. S'han de concedir un màxim de cinc ajudes de 10.000 euros cada una per a llargmetratges de ficció i animació, i un màxim de dos ajudes de 5.000 euros cada una per a llargmetratges documentals, a guionistes amb residència administrativa a la Comunitat Valenciana que vulguen fer el treball de creació del guió d'un llargmetratge cinematogràfic. Els guions presentats han de ser originals i no basar-se en obres preexistents. No es podrà concedir més d'una ajuda per sol·licitant. Els guions han de ser en valencià.
1.2. Una de les ajudes per a llargmetratge documental i una de les ajudes per a llargmetratge de ficció o animació com a mínim, s'han de reservar per a guionistes novells, considerant-se com a novells els guionistes que no tinguen més d'una obra audiovisual de llarga duració (llargmetratges, sèries, pel·lícules per a televisió, etc., de més de seixanta minuts de duració) en què hagen participat en el guió. En qualsevol cas, per a poder accedir a les ajudes, és condició indispensable obtindre la puntuació mínima de 15 punts.
2. Consideració d'ajuda de minimis
Les ajudes concedides a través d'esta orde s'acullen al règim de minimis establit en el Reglament (CE) núm. 1998/2006 de la Comissió, de 15 de desembre de 2006 (DOUE número L 379, de 28.12.2006), relatiu a l'aplicació dels articles 87 i 88 del Tractat a les ajudes de minimis.
En cap cas estes ajudes podran superar l'import màxim total per beneficiari de 200.000 € durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, d'acord amb el Reglament (CE) núm. 1998/2006 de la Comissió.
Sense perjuí del que s'ha dit, serà possible l'acumulació d'un altre tipus d'ajudes per a la mateixa acció subvencionada, excepte si l'acumulació conduïx a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.
A l'efecte del control de les ajudes concedides a l'empara del reglament de minimis, l'IVAC ha de mantindre un registre detallat d'esta i de totes les subvencions que s'acullen a la regla de minimis.
3. Sol·licituds
3.1. El termini de presentació de les sol·licituds és de vint dies naturals a partir de l'endemà de la publicació de la present resolució en el Diari Oficial de la Comunitat Valenciana.
3.2. La sol·licitud, segons el model que figura en l'annex II, que es troba disponible en la pàgina web de l'IVAC () i a les dependències administratives de l'IVAC, ha d'acompanyar-se:
a) D'un exemplar dels documents següents:
- Declaració de les subvencions, ajudes, ingressos o recursos sol·licitats, percebuts o concedits i per percebre d'altres administracions o institucions públiques i privades per a la mateixa finalitat, amb la justificació documental de l'import (annex VI).
- Declaració responsable de no incórrer en cap de les prohibicions per a obtindre la condició de persona beneficiària especificades en el punt 2 de l'article 13 de la Llei 38/2003, de 17 de novembre, General de Subvencions, segons el model que s'inclou com a annex III en esta convocatòria.
- Declaració d'ajudes minimis (annex VI).
b) De quatre exemplars dels documents següents:
- Currículum de la persona sol·licitant.
- Declaració de l'autor en què s'especifique que el projecte de guió és original i no està basat en cap obra preexistent.
- Declaració del nombre d'obres audiovisuals de llarga duració (llargmetratges, sèries, pel·lícules per a televisió, etc.) realitzades i basades en guions de l'autor sol·licitant de l'ajuda. S'hi ha de fer constar el títol de la producció, l'empresa productora i l'any de producció.
c) Quatre sobres tancats anònims separats de la resta de documents en què només ha de figurar el títol del projecte. Ni en l'exterior del sobre ni en el contingut ha de figurar cap referència al guionista. En el cas que hi haja alguna referència, el projecte quedarà exclòs de la convocatòria. En cada sobre s'inclourà:
- Memòria explicativa del projecte d'escriptura, amb una sinopsi argumental detallada.
- Mostra del treball per al qual se sol·licita l'ajuda, que consistirà en un tractament del guió amb una extensió entre 20 i 40 folis, i el desplegament equivalent a cinc minuts del guió definitiu.
- Qualsevol altra dada o document relacionat amb el projecte objecte de la sol·licitud que les persones interessades consideren convenient aportar.
3.3. Tota la documentació requerida s'ha de presentar al Registre General de l'Institut Valencià de l'Audiovisual i de la Cinematografia Ricardo Muñoz Suay amb la sol·licitud, o bé s'ha d'enviar per qualsevol dels procediments establits en l'article 38.4 de la Llei de Règim Jurídic de les Administracions Públiques i del Procediment Administratiu Comú. En el cas de presentar la documentació en un registre diferent del de l'IVAC, es podrà comunicar l'endemà per fax, telegrama o correu electrònic () a l'Institut.
3.4. Si la sol·licitud no inclou totes les dades exigides o hi falta alguna documentació especificada en el punt a de la base 3.2, s'instarà la persona interessada perquè en el termini de deu dies corregisca estos defectes, amb l'advertència que en el cas que no ho faça es considerarà que ha desistit de la petició, segons que disposa l'article 71.1 de la Llei 30/1992, de 26 de novembre, després de dictar la resolució corresponent en els termes previstos en l'article 42 de la llei mencionada. La documentació prevista en la base 3.2.b ha de presentar-se inexcusablement fins a l'últim dia del termini per a presentar sol·licituds, i en el cas de no fer-ho es considerarà que s'ha desistit de la petició.
3.5. Abans de la sol·licitud, els sol·licitants podran aportar les dades dels projectes que han de presentar a esta convocatòria a través de la web de l'IVAC (), a fi que l'IVAC puga conéixer millor la informació dels projectes. Esta preinscripció no té cap validesa jurídica ni suposa que el projecte s'haja presentat a esta convocatòria.
4. Avaluació dels projectes i resolució de les sol·licituds
4.1. Per a l'avaluació dels projectes presentats per les persones sol·licitants, es constituirà una comissió avaluadora, nomenada per la vicepresidenta de l'Institut Valencià de l'Audiovisual i de la Cinematografia Ricardo Muñoz Suay, de la qual formaran part:
- President: el director de l'Institut Valencià de l'Audiovisual i de la Cinematografia Ricardo Muñoz Suay o persona en qui delegue.
- Vicepresident: la directora de foment i promoció de l'Institut Valencià de l'Audiovisual i de la Cinematografia Ricardo Muñoz Suay.
- Secretari: una persona al servici de l'IVAC nomenada per la vicepresidència de l'Institut Valencià de l'Audiovisual i de la Cinematografia Ricardo Muñoz Suay.
- Vocals: en seran dos representants de l'administració.
4.2. Els criteris que es tindran en compte per a la valoració dels projectes presentats són:
- Originalitat (fins a un màxim de 5 punts).
- Interés temàtic (fins a un màxim de 5 punts).
- Interés argumental (fins a un màxim de 5 punts).
- Adequació dels nivells de llenguatge a l'estil de la narració i domini dels recursos expressius (fins a un màxim de 10 punts).
4.3. Vist l'informe de la comissió avaluadora, el director de l'IVAC formularà la proposta de resolució provisional, que serà exposada al tauler d'anuncis de l'IVAC i en la pàgina web . Passats deu dies, la vicepresidenta de l'IVAC elevarà la proposta de resolució definitiva al president de l'IVAC, que resoldrà l'adjudicació de les ajudes. La resolució haurà de ser dictada i publicada en el Diari Oficial de la Comunitat Valenciana en el termini màxim de sis mesos a partir de la data de publicació de la convocatòria. En el cas que la convocatòria no siga resolta en el termini establit anteriorment, es consideraran desestimades totes les sol·licituds. La resolució d'adjudicació de les ajudes serà publicada en el Diari Oficial de la Comunitat Valenciana, d'acord amb l'article 18 de la Llei General de Subvencions.
4.4. L'IVAC comprovarà en tots els beneficiaris la certificació positiva d'estar al corrent en les obligacions tributàries i amb la Seguretat Social, en la forma establida en l'article 14.1.e de la Llei General de Subvencions i regulada en l'article 22 del Reial Decret 887/2006, de 21 de juliol, pel qual s'aprova el reglament de la Llei General de Subvencions. Els sol·licitants d'estes ajudes, pel fet de sol·licitar l'ajuda, autoritzen l'IVAC per a sol·licitar la certificació d'estar al corrent en les seues obligacions tributàries i amb la Seguretat Social, així com per a sol·licitar l'acreditació del document nacional d'identitat i el certificat d'empadronament en els casos que ho considere convenient.
4.5. Una vegada concedida la subvenció, la persona interessada haurà de manifestar-ne l'acceptació per escrit en un termini no superior a un mes comptat a partir de la publicació de concessió de l'ajuda (annex IV). Transcorregut este termini sense que s'haguera rebut l'acceptació expressa, la persona beneficiària perdria el dret a la subvenció concedida.
4.6. El director de l'Institut Valencià de l'Audiovisual i de la Cinematografia és l'òrgan competent per a l'ordenació i la instrucció del procediment de concessió de les ajudes.
4.7. Les persones beneficiàries d'estes ajudes seran les que obtinguen la màxima puntuació. En tot cas, per a poder beneficiar-se d'estes subvencions és imprescindible obtindre un mínim de 15 punts. En el cas de no acceptació o renúncia per part d'alguna de les persones beneficiàries, l'ajuda s'adjudicarà al següent projecte amb més valoració, sempre que obtinga la valoració mínima de 15 punts.
4.8. El contingut d'informació falsa o que no es corresponga amb la realitat en la sol·licitud suposarà la desestimació automàtica i la no-valoració per part de la comissió, o, si és pertinent, podrà produir-se la revocació de la subvenció concedida.
4.9. D'acord amb l'article 22.4 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions, la presentació de la sol·licitud de subvenció comporta l'autorització de la persona sol·licitant perquè l'IVAC puga obtindre de forma directa l'acreditació de les circumstàncies previstes en els articles 18 i 19 del mateix decret a través de certificats telemàtics.
5. Obligacions de les persones beneficiàries
Són obligacions de les persones beneficiàries:
5.1. Les persones beneficiàries hauran de complir, fins al 30 de novembre de 2011, les obligacions que amb caràcter general establix l'article 14 de la Llei 38/2003, de 17 de novembre, General de Subvencions.
5.2. Presentar acabats els guions subvencionats fins al 30 de novembre de 2011, data límit per a entregar al Registre General de l'Institut Valencià de l'Audiovisual i de la Cinematografia Ricardo Muñoz Suay quatre còpies del guió en valencià, mecanografiades i enquadernades, les quals hauran de sotmetre's al vistiplau de la comissió avaluadora, que al seu dia va emetre un informe favorable sobre el projecte (annex V).
5.3. Sotmetre's a les actuacions de control financer que corresponen a la Intervenció General en relació amb les ajudes concedides, i a la resta d'obligacions previstes en l'article 47 i tots altres articles vigents del text refós de la Llei d'Hisenda Pública de la Generalitat Valenciana.
5.4. Fer constar, en el cas de la realització de la pel·lícula, el patrocini per a la realització del guió de la Generalitat, segons el logotip que facilitarà l'Institut Valencià de l'Audiovisual i de la Cinematografia Ricardo Muñoz Suay.
5.5. Presentar una declaració actualitzada sobre subvencions sol·licitades, percebudes o concedides i per percebre d'altres administracions o institucions públiques o privades per a la mateixa finalitat (annex V).
5.6. Reintegrar l'import de l'ajuda, una vegada cobrada, en els casos previstos en l'article 37 de la Llei 38/2003, General de Subvencions.
5.7. És d'aplicació el règim sancionador establit en el títol IV de la Llei 38/2003, General de Subvencions.
5.8. Pel fet de presentar-se a estes ajudes, els beneficiaris de les mateixes autoritzen a l'IVAC per a realitzar amb els guions subvencionats accions de promoció a través de sessions de presentació dels mateixos, disposició dels guions en la pàgina web de l'IVAC o qualsevol altra activitat que l'IVAC considere necessària per a la difusió i promoció dels mateixos.
6. Justificació i pagament de les ajudes
6.1. La tramitació del pagament d'estes ajudes començarà amb la justificació prèvia per part de les persones beneficiàries del compliment de les obligacions establides en el punt 5 d'este annex. Estos justificants hauran d'aportar-se fins al 30 de novembre de 2011 a l'Institut Valencià de l'Audiovisual i de la Cinematografia Ricardo Muñoz Suay. A partir d'eixe dia el crèdit quedarà anul·lat i es perdrà el dret a cobrar l'ajuda concedida.
6.2. Es podrà avançar el cobrament de fins al 40% de la quantitat subvencionada a càrrec del pressupost de 2011 amb la presentació prèvia d'un aval bancari o d'una assegurança de caució per eixe import, el qual es depositarà a la Conselleria d'Economia, Hisenda i Ocupació. L'aval serà tornat una volta es presente la documentació justificativa i es complisquen les altres obligacions establides.
7. Incompatibilitats. Exclusions
L'obtenció d'estes ajudes és incompatible amb el gaudi simultani de qualsevol altra ajuda, siga d'entitat pública o privada, per al mateix treball; l'incompliment d'esta obligació per part de la persona beneficiària donarà lloc al reintegrament de les quantitats percebudes i a l'exigència del dret de demora des del moment del pagament de la subvenció, d'acord amb el que disposa l'article 47.9.d del Text Refós de la Llei d'Hisenda Pública de la Generalitat Valenciana. El fet que es done qualsevol dels supòsits previstos en l'article 37 de la Llei General de Subvencions, així com l'incompliment de les obligacions establides en les bases d'esta convocatòria, seran causa de revocació de la subvenció i obligaran, si és procedent, a la devolució de les quantitats percebudes. Qualsevol alteració unilateral, per part de la persona beneficiària, de les condicions tingudes en compte per a la concessió de l'ajuda podrà donar lloc a la modificació, o anul·lació, si és procedent, de la resolució de la concessió, després de consultar la comissió avaluadora corresponent.
ANNEX II / ANEXO IIANNEX III / ANEXO IIIANNEX IV / ANEXO IVANNEX V / ANEXO VANNEX VI / ANEXO VI